62016TJ0627(01)_INF
A Törvényszék (negyedik tanács) 2021. december 15‑i ítélete –Cseh Köztársaság kontra Bizottság
(T‑627/16. RENV. sz. ügy)
„EMGA és EMVA – A finanszírozásból kizárt kiadások – A Cseh Köztársaság által kifizetett kiadások – Termeléstől független közvetlen támogatások – Hagyományos és távérzékelés útján végrehajtott helyszíni ellenőrzések – Eltérések az ellenőrzések eredményei között – Borágazat – A beruházások helyszíni ellenőrzése mintavétellel”
1.
Mezőgazdaság – Az EMGA általi finanszírozás – Támogatások nyújtása – A tagállamok hatékony közigazgatási és helyszíni ellenőrzési rendszer létrehozásával kapcsolatos kötelezettsége – Hagyományos és távérzékelés útján végrehajtott helyszíni ellenőrzések – Az ezen ellenőrzések eredményeként megállapított szabálytalansági arányok közötti eltérés – Komoly és észszerű kétségek a távérzékelés útján végrehajtott helyszíni ellenőrzések hatékonyságát illetően – Elégtelen bizonyíték
(1122/2009 bizottsági rendelet, 26. cikk, 31. cikk, (2) bekezdés, 33. és 35. cikk)
(lásd: 61., 65., 69., 73. pont)
2.
Mezőgazdaság – Az EMGA általi finanszírozás – Támogatások nyújtása – A tagállamok hatékony közigazgatási és helyszíni ellenőrzési rendszer létrehozásával kapcsolatos kötelezettsége – Távérzékeléses ellenőrzések – Véletlenszerű minta és kockázaton alapuló minta – Az ezen ellenőrzések eredményeként megállapított szabálytalansági arányok közötti eltérés – Komoly és észszerű kétségek a távérzékelés útján végrehajtott helyszíni ellenőrzések hatékonyságát illetően – Hiány
(1122/2009 bizottsági rendelet, 26. és 31. cikk)
(lásd: 75., 76., 78., 80., 81., 83. és 86. pont)
3.
Megsemmisítés iránti kereset – Megsemmisítést kimondó ítélet – Terjedelem – Uniós jogi aktus részleges megsemmisítése – Feltétel – A megtámadott jogi aktus megsemmisíthető elemeinek elválasztható jellege – Az EMGA által finanszírozott kiadások végső elszámolására vonatkozó bizottsági határozat – A jogosulatlanul alkalmazott pénzügyi korrekció elválasztható jellege
(EUMSZ 263. cikk; 1306/2013 európai parlamenti és tanácsi rendelet, 52. cikk, (1) bekezdés)
(lásd: 88., 89. pont)
4.
Intézmények jogi aktusai – Indokolás – Kötelezettség – Terjedelem – Az EMGA által finanszírozott kiadások végső elszámolására vonatkozó bizottsági határozat – A szabálytalanság indokait kellően világosan kifejtő határozat
(EUMSZ 296. cikk)
(lásd: 113., 114. pont)
5.
Mezőgazdaság – Közös piacszervezés – Szerkezetátalakítási és átállási támogatások a borágazatban – A borágazat ellenőrzése – Helyszíni ellenőrzések – A beruházási támogatás folyósítása előtt módszeres helyszíni ellenőrzések elvégzésének kötelezettsége – Hiány
(555/2008 bizottsági rendelet, 19. cikk, és 77. cikk, (3) bekezdés)
(lásd: 119., 120. pont)
6.
Megsemmisítés iránti kereset – Megsemmisítést kimondó ítélet – Terjedelem – Uniós jogi aktus részleges megsemmisítése – Feltétel – A megtámadott jogi aktus megsemmisíthető elemeinek elválasztható jellege – Megsemmisítés
(EUMSZ 263. cikk)
(lásd: 122., 125. és 127. pont)
Tárgy
Az EUMSZ 263. cikken alapuló, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2016. június 20‑i (EU) 2016/1059 bizottsági végrehajtási határozat (HL 2016. L 173., 59. o.) azon részében történő megsemmisítése iránti kérelem, amelyben az 462517,83 euró összegben kizárja a Cseh Köztársaság által az EMGA jogcímén a termeléstől független közvetlen támogatásokkal kapcsolatban teljesített kiadásokat, illetve 636516,20 euró összegben a borágazatban eszközölt beruházásokkal kapcsolatos kiadásokat.
Rendelkező rész
1)
A Törvényszék megsemmisíti az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2016. június 20‑i (EU) 2016/1059 bizottsági végrehajtási határozatot abban a részében, amelyben az kizárja a Cseh Köztársaság által az EMGA jogcímén teljesített alábbi kiadásokat:
–
a termeléstől független közvetlen támogatások jogcímén a 2013–2015. pénzügyi évek tekintetében 69054,23 euró, a kockázatelemzéssel kapcsolatos hiányosságokra vonatkozó összeg;
–
a borágazatban eszközölt beruházásokkal kapcsolatos támogatásokat illetően a 2011–2014. pénzügyi évek tekintetében 636516,20 euró összeg.
2)
A Törvényszék a keresetet az ezt meghaladó részében elutasítja.
3)
A Cseh Köztársaság és az Európai Bizottság maguk viselik a Törvényszék és a Bíróság előtti eljárásban felmerült saját költségeiket.
4)
A Svéd Királyság maga viseli saját költségeit.